stanford-oval/wikipedia huggingface dataset:
รัฐใต้ดินโปแลนด์

รัฐใต้ดินโปแลนด์ (โปแลนด์: Polskie Państwo Podziemne หรือที่รู้จักในชื่อ รัฐลับโปแลนด์)[a] เป็นหน่วยงานทางการเมืองและทางทหารเพียงหนึ่งเดียวที่ก่อตั้งขึ้นโดยสหภาพขององค์กรต่อต้านในโปแลนด์ภายใต้การยึดครอง ซึ่งจงรักภักดีต่อรัฐบาลสาธารณรัฐโปแลนด์พลัดถิ่นในกรุงลอนดอน องค์ประกอบแรกของรัฐใต้ดินก่อตั้งขึ้นในช่วงวันสุดท้ายของการบุกครองโปแลนด์ของเยอรมนีและโซเวียตในปลายเดือนกันยายน ค.ศ. 1939 รัฐใต้ดินถูกมองว่าเป็นผู้สนับสนุนทางกฎหมายอย่างต่อเนื่องของสาธารณรัฐโปแลนด์ในช่วงก่อนสงคราม (รวมถึงหน่วยงานของรัฐใต้ดิน) ซึ่งร่วมต่อสู้ทางอาวุธเพื่อต่อกรกับอำนาจที่เข้ายึดครองประเทศ (ทั้งนาซีเยอรมนีและสหภาพโซเวียต) รัฐใต้ดินไม่เพียงแต่สนับสนุนการต่อต้านทางทหารเท่านั้น (ซึ่งเป็นหนึ่งในการต่อต้านที่ใหญ่ที่สุดในโลก[b]) แต่ยังสนับสนุนโครงสร้างทางพลเรือน เช่น ความยุติธรรม การศึกษา วัฒนธรรม และบริการทางสังคมอีกด้วย
แม้ว่ารัฐใต้ดินจะได้รับการสนับสนุนอย่างกว้างขวางตลอดช่วงสงคราม ก็ไม่ได้รับการสนับสนุนหรือเป็นที่ยอมรับจากฝ่ายซ้ายจัด (คอมมิวนิสต์) ฝ่ายชาตินิยมจากค่ายมูลวิวัติแห่งชาติฟาลังกา (National Radical Camp Falanga) และค่ายมูลวิวัติเอบีซี (National Radical Camp ABC) ต่อต้านการยึดครองโปแลนด์ของเยอรมนีและขบวนการทั้งสองค่ายถูกแทนที่โดยกอนแฟแดรัตซยา นารอดู (Konfederacja Narodu) อย่างรวดเร็ว โดยส่วนหนึ่งของรัฐใต้ดินโปแลนด์ ซึ่งรวมถึงสมาชิกส่วนใหญ่ของฝ่ายขวาจัดในช่วงก่อนสงคราม ในท้ายที่สุด อิทธิพลของคอมมิวนิสต์ได้เอนเอียงไปสู่ความโชคร้ายทางทหาร (ที่โดดเด่นที่สุดคือ ความล้มเหลวของการก่อการกำเริบวอร์ซอ) และความเป็นปรปักษ์ของสหภาพโซเวียตที่เพิ่มมากขึ้น สหภาพโซเวียตได้สร้างรัฐบาลหุ่นเชิดขึ้นมาใน ค.ศ. 1944 (คณะกรรมาธิการแห่งชาติเพื่อการปลดปล่อยโปแลนด์) และรับรองว่ารัฐบาลหุ่นเชิดนี้เป็นรากฐานของรัฐบาลโปแลนด์ในช่วงหลังสงคราม ระหว่างที่โซเวียตคอยหนุนหลังฝ่ายคอมมิวนิสต์ที่เข้ายึดครองโปแลนด์ในช่วงสิ้นสุดสงคราม สมาชิกรัฐใต้ดินจำนวนมากล้วนถูกพิจารณาคดีในข้อหาผู้ทรยศและเสียชีวิตในเรือนจำ เมื่อโปแลนด์ถูกทอดทิ้งโดยพันธมิตรชาติตะวันตก ซึ่งพบว่าแทบเป็นไปไม่ได้เลยที่จะเจรจากับโซเวียตและต้องการหลีกเลี่ยงสงครามกลางเมือง สถาบันหลักของรัฐใต้ดินโปแลนด์จึงยุบตัวเองลงในช่วงครึ่งแรกของ ค.ศ. 1945
ในท้ายที่สุด ผู้คนหลายแสนคนที่มีส่วนเกี่ยวข้องโดยตรงกับหน่วยงานต่าง ๆ ของรัฐใต้ดิน (ซึ่งมีการคาดการณ์แค่สมาชิกในกองทัพบ้านเกิดเพียงอย่างเดียวก็นับเป็นประมาณเกือบครึ่งล้านคน) ได้รับการสนับสนุนอย่างเงียบ ๆ จากชาวโปแลนด์หลายล้านคน เหตุผลเบื้องหลังจากการสร้างอำนาจพลเรือนลับมาจากข้อเท็จจริงที่ว่าการบุกครองโปแลนด์ของเยอรมนีและโซเวียตนั้นผิดกฏหมาย ดังนั้นแล้วสถาบันทั้งหมดที่ถูกสร้างขึ้นโดยอำนาจการยึดครองจึงถือว่าผิดกฏหมายและสถาบันใต้ดินโปแลนด์คู่ขนานได้ถูกจัดตั้งขึ้นตามกฏหมายโปแลนด์ ขนาดของรัฐใต้ดินยังได้รับความช่วยเหลือโดยไม่ได้ตั้งใจจากการกระทำของผู้ยึดครอง ซึ่งได้พยายามที่จะทำลายรัฐ ประเทศชาติ และวัฒนธรรมของโปแลนด์ รวมทั้งนโยบายการฆ่าล้างเผ่าพันธ์ุที่สำคัญที่สุดซึ่งมุ่งเป้าไปที่พลเรือนชาวโปแลนด์ เป็นแรงสนับสนุนที่ได้รับความนิยมสำหรับขบวนการต่อต้านโปแลนด์และพัฒนามันขึ้นมา
ในช่วงสงครามเย็น งานวิจัยเกี่ยวกับรัฐใต้ดินได้ถูกกำจัดโดยเจ้าหน้าที่คอมมิวนิสต์ในโปแลนด์ ซึ่งได้เน้นยำถึงบทบาทของพลพรรคคอมมิวนิสต์ในขบวนการต่อต้านนาซี จนกระทั่งเมื่อเร็ว ๆ นี้ งานวิจัยจำนวนมากที่ทำในหัวข้อนี้จึงถูกดำเนินการโดยนักวิชาการชาวโปแลนด์ที่อาศัยอยู่ในการพลัดถิ่น
ภาณุวัฒน์ เปรมมณีนันท์

| ภาณุวัฒน์ เปรมมณีนันท์ |
| --- | --- |

เกิด: 17 กันยายน พ.ศ. 2538 (29 ปี) จังหวัดชลบุรี ประเทศไทย
การศึกษา: มหาวิทยาลัยศรีปทุม
อาชีพ:  นักแสดง  นายแบบ  ยูทูบเบอร์ 
ปีปฏิบัติงาน: พ.ศ. 2561−ปัจจุบัน
ตัวแทน: ช่อง 3 (2563−ปัจจุบัน)
ส่วนสูง: 185 cm (6 ft 1 in)
ข้อมูลยูทูบ
ช่อง: IcePanuwat
ปีปฏิบัติงาน: พ.ศ. 2566–ปัจจุบัน
ประเภท:  วิดีโอบล็อก 
 
ภาณุวัฒน์ เปรมมณีนันท์ (เกิด 17 กันยายน พ.ศ. 2538) ชื่อเล่น ไอซ์ เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "กันตพล" จากละครเรื่อง วาสนารัก (2563)
ประวัติ

ภาณุวัฒน์ เปรมมณีนันท์ เกิด 17 กันยายน พ.ศ. 2538 ชื่อเล่น ไอซ์ จบการศึกษาระดับปริญญาตรี คณะนิเทศศาสตร์ มหาวิทยาลัยศรีปทุม ตอนอายุ 16 ปี มีความฝันอยากทำงานในวงการบันเทิง เพื่อจะได้มีรายได้แบ่งเบาภาระครอบครัว จึงได้สมัครและเข้ามาอยู่ในสังกัด ปิ๊ก ฌาณฉลาด ทวีทรัพย์ หลังจากนั้นได้เรียนรู้ฝึกฝนทั้ง เดินแบบ ร้องเพลง เต้น เป็นเวลา 2 ปี จนได้มีโอกาสแสดงซีรีส์เรื่องแรก Social Death Vote และปี​พ.ศ. 2563 ได้เซ็นสัญญาเป็นนักแสดงสังกัด​สถานีวิทยุโทรทัศน์ไทยทีวีสีช่อง 3 ขึ้นแท่นเป็นพระเอกหลังข่าวเรื่องแรกคือ วาสนารัก ตามมาด้วยปี​พ.ศ. 2565​ บทพระรอง​ ละครก่อนข่าวเรื่อง​ อ้าย​ข่อยฮักเจ้า​ และ​ปี พ.ศ. 2566​ บทบาทพระเอก​อีกครั้งในเรื่อง​ ชายแพศยา​, กลเกมรัก​ และรอออกอากาศละครเรื่อง​ เงิน งาน ความรัก​
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท ​ |
| --- | --- | --- |
| 2563 | วาสนารัก | กันตพล สมัครเขตกรณ์ (กันต์) |
| 2565 | อ้ายข่อยฮักเจ้า | ภูดนัย ดำรงเกียรติ (ภู) |
| 2566 | ชายแพศยา | ณพงศ์ วีระพัฒนไพศาล (พงศ์) |
| 2566 | เกมรักทรยศ | พิธา ​(รับเชิญ) |
| 2566 | กลเกมรัก | ภีม กำธรภูวนาท |
| 2568 | เงิน งาน ความรัก | สหรัฐ (เซนต์) |
| 2568 | เจ้าคุณพี่กับอีนางคำดวง | คุณพระสมิง |
| พักการถ่ายทำ​​ | ดวงใจเจ้าเอ๋ย | เลียว |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2564 | เก็บแผ่นดิน​ | มินทะดา | ปิดกล้องตั้งแต่ปี 2564 |  |  |
| 2565 | พยัคฆ์ร้ายซ่อนลาย | ไทกะ​ | ปิดกล้องตั้งแต่ปี 2565 |  |  |
ผลงาน > ซีรีส์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2561 | Social Death Vote | คิว | ช่อง 3 เอสดี​ |
ผลงาน > เพลง

| พ> ศ. | เพลง | ศิลปิน​ | หมายเหตุ |
| --- | --- | --- | --- |
| 2561 | แหม | วง THE FINS | Chandelier Music ช่อง 3 |
ผลงาน > การแสดงสด

Channel 3 Super Fan Live! : SUPERNOVA คอนเสิร์ตระเบิดจักรวาล
รางวัล

| พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2562 | Thailand Digital Awards 2019 | นักแสดงดาวรุ่งชายดีเด่น | ได้รับรางวัล​ | Social Death Vote |
แหล่งข้อมูลอื่น

ภาณุวัฒน์ เปรมมณีนันท์ ที่อินสตาแกรม
การบุกครองเยอรมนีของสัมพันธมิตรตะวันตก

การบุกครองเยอรมนีของฝ่ายสัมพันธมิตร เป็นการประสานงานร่วมกันโดยฝ่ายสัมพันธมิตรตะวันตกในช่วงเดือนสุดท้ายของสงครามในเขตสงครามยุโรปของสงครามโลกครั้งที่สอง ในการเตรียมความพร้อมสำหรับการบุกครองเยอรมนีของฝ่ายสัมพันธมิตร หนึ่งในปฏิบัติการรุกได้ถูกออกแบบมาเพื่อทำการยึดและเข้ายึดทางตะวันออกและตะวันตกของฝั่งแม่น้ำไรน์: ปฏิบัติการเวริเทเบิลและปฏิบัติการเกรเนดในเดือนกุมภาพันธ์ ค.ศ. 1945 และปฏิบัติการลัมเบอร์แจ็คและปฏิบัติการอันเดอร์โทน ในเดือนมีนาคม ค.ศ. 1945 การบุกครองเยอรมนีของฝ่ายสัมพันธมิตรได้เริ่มต้นด้วยฝ่ายสัมพันธมิตรตะวันตกทำการข้ามแม่น้ำไรน์ เมื่อวันที่ 22 มีนาคม ค.ศ. 1945 ก่อนที่จะทำการกวาดล้างและเข้ายึดครองเยอรมนีตะวันตกทั้งหมดจากทะเลบอลติกในทางเหนือไปจนถึงเทือกเขาแอลป์ทางตอนใต้ซึ่งพวกเขาจะเข้าสมทบกับกองกำลังทหารของกองทัพสหรัฐที่ห้าในอิตาลี เมื่อร่วมกับการเข้ายึดเมืองแบร์ชเทิสกาเดิน ที่เป็นความหวังของเหล่าผู้นำนาซีที่ยังคงทำสงครามต่อไปจากสิ่งที่เรียกกันว่า "ฐานที่มั่นแห่งชาติ" หรือการหลบหนีผ่านทางเทือกเขาแอลป์ก็ถูกทำลายลง ตามมาด้วยการยอมจำนนโดยไม่มีเงื่อนไขของเยอรมันในวันที่ 8 พฤษภาคม ค.ศ. 1945 เหตุการณ์นี้ถูกเรียกว่า "การทัพยุโรปกลาง" ในประวัติศาสตร์การทหารของสหรัฐ
ในช่วงต้นปี ค.ศ. 1945 เหตุการณ์ต่างๆ ที่เป็นที่ชื่นชอบของกองทัพฝ่ายสัมพันธมิตรในยุโรป ในแนวรบด้านตะวันตก ฝ่ายสัมพันธมิตรได้ต่อสู้รบในเยอรมนีด้วยการทัพต่อแนวซีคฟรีท นับตั้งแต่ยุทธการที่อาเคินและยุทธการที่ป่าเฮือร์ทเกินในปลายปี ค.ศ. 1944 และในเดือนมกราคม ค.ศ. 1945 ได้ผลักดันเยอรมันกลับไปยังจุดเริ่มต้นในช่วงยุทธการตอกลิ่ม ด้วยความล้มเหลวของการรุกครั้งนี้ทำให้กองกำลังสำรองทางยุทธศาสตร์ของเยอรมนีหมดลง ซึ่งไม่พร้อมที่จะต่อต้านการทัพครั้งสุดท้ายของฝ่ายสัมพันธมิตรในยุโรป ความสูญเสียที่เพิ่มมากขึ้นในไรน์ลันด์ยิ่งทำให้กองทัพบกเยอรมันอ่อนแอลง โดยหน่วยทหารที่แตกกระจายออกไป เพื่อปกป้องฝั่งตะวันออกของแม่น้ำไรน์ ในวันที่ 7 มีนาคม ฝ่ายสัมพันธมิตรได้เข้ายึดสะพานแห่งสุดท้ายที่ยังคงสภาพสมบูรณ์เพื่อข้ามแม่น้ำไรน์ที่เรมาเกิน และได้สร้างหัวสะพานขนาดใหญ่บนฝั่งตะวันออกของแม่น้ำ ในช่วงปฏิบัติการลัมเบอร์แจ็ค ปฏิบัติการพลันเดอร์และปฏิบัติการอันเดอร์โทนในเดือนมีนาคม ค.ศ. 1945 เยอรมันได้ประสบความสูญเสียในช่วงเดือนกุมภาพันธ์-มีนาคม ค.ศ. 1945 ประมาณ 400,000 นาย รวมทั้ง 280,000 นายที่ถูกจับกุมเป็นเชลยสงคราม
ในแนวรบด้านตะวันออก กองทัพแดงโซเวียต (รวมทั้งกองทัพโปแลนด์ในตะวันออกภายใต้บัญชาการของโซเวียต) พร้อมกับฝ่ายสัมพันธมิตรตะวันตก ได้เข้ายึดครองส่วนใหญ่ของโปแลนด์และเริ่มการรุกเข้าสู่เยอรมนีตะวันออกในเดือนกุมภาพันธ์ ค.ศ. 1945 และในเดือนมีนาคมซึ่งอยู่ห่างไม่ไกลจากกรุงเบอร์ลิน การรุกครั้งแรกในการเข้าสู่โรมาเนีย การรุกยาช–คีชีเนฟครั้งที่หนึ่งในเดือนเมษายนและพฤษภาคม ค.ศ. 1944 ได้ประสบความล้มเหลว การรุกยาช–คีชีเนฟครั้งที่สองในเดือนสิงหาคมซึ่งประสบความสำเร็จ กองทัพแดงยังรุกเข้าลึกไปยังฮังการี(การรุกบูดาเปสต์) และทางตะวันออกของเชโกสโลวาเกีย และหยุดเคลื่อนทัพชั่วคราวไว้ที่แนวโอเดอร์-นีสเซ บริเวณชายแดนระหว่างเยอรมัน-โปแลนด์ในยุคปัจจุบัน การรุกอย่างรวดเร็วในแนวรบด้านตะวันออกได้ทำลายหน่วยรบของเยอรมันที่ผ่านศึกมามากขึ้นและจำกัดขีดความสามารถของผู้นำเยอรมัน อดอล์ฟ ฮิตเลอร์ อย่างสาหัสเพื่อเสริมกำลังในการป้องกันแม่น้ำไรน์ เมื่อฝ่ายสัมพันธมิตรตะวันตกได้เตรียมการครั้งสุดท้ายสำหรับการรุกที่ทรงพลังของพวกเขาในการเข้าไปยังใจกลางของเยอรมัน ชัยชนะกำลังใกล้เข้ามาแล้ว
เจ้าหญิงเลอา

| เจ้าหญิงเลอา |
| --- | --- |
ตัวละครใน สตาร์ วอร์ส
ปรากฏครั้งแรก: สตาร์ วอร์ส (1977)
สร้างโดย: จอร์จ ลูคัส
แสดงโดย:   แคร์รี ฟิชเชอร์  Vivien Lyra Blair  Aidan Barton 
ให้เสียงโดย: Various 
ข้อมูลตัวละครในเรื่อง
ชื่อเต็ม: เลอา ออร์กานา
อาชีพ:   เจ้าหญิงแห่งอัลเดอราน  Imperial Senator  General of the Resistance 
สังกัด:   Imperial Senate  พันธมิตรกบฏ  สาธารณรัฐใหม่  ขบวนการฝ่ายต่อต้าน 
ครอบครัว:   อนาคิน สกายวอล์คเกอร์ (พ่อ)  แพดเม่ อมิดาลา (แม่)   ลุค สกายวอล์คเกอร์ (พี่ชาย) 
คนสำคัญ: ฮาน โซโล
บุตร:   เบน โซโล (ลูกชาย) 
ดาวบ้านเกิด:   อัลเดอราน 
เลอา ออร์กานา โซโล (อังกฤษ: Leia Organa Solo) คือตัวละครตัวหนึ่งในมหากาพย์ภาพยนตร์แนววิทยาศาสตร์ สตาร์ วอร์ส (Star Wars) แสดงโดยแคร์รี ฟิชเชอร์ มีบทบาทเป็นตัวละครสำคัญในไตรภาคเดิมของภาพยนตร์ชุดนี้และเนื้อหาในจักรวาลขยายอีกจำนวนมาก
เลอาเป็นลูกสาวของอัศวินเจได อนาคิน สกายวอล์คเกอร์ และสมาชิกวุฒิสภาแพดเม่ อมิดาลาแห่งนาบู และเป็นน้องสาวของลุค สกายวอล์คเกอร์ ทันทีหลังจากเกิดเธอก็ถูกรับไปเลี้ยงเป็นลูกสาวของเบล ออร์กานา และราชินีเบรฮาแห่งอัลเดอราน ทำให้เธอกลายเป็น เจ้าหญิงแห่งอัลเดอราน ออร์กานาเป็นสมาชิกวุฒิสภาที่ประสบความสำเร็จด้วยความเป็นผู้นำอันแข็งแกร่งของเธอระหว่างสงครามกลางเมืองกาแลกติกและความขัดแย้งอื่นๆ ในกาแลกซี ทำให้เธอกลายเป็นวีรสตรีที่ยิ่งใหญ่ที่สุดคนหนึ่ง ภายหลังเธอได้สมรสกับฮัน โซโล ในสตาร์ วอร์ส ไตรภาคต่อ เธอเป็นแม่ของไคโล เร็น หรือชื่อเดิม เบน โซโล
เลอาคงไม่ได้เป็นบุคคลสำคัญคนหนึ่งในสงครามกลางเมืองกาแลกติดและสาธารณรัฐใหม่เช่นนี้ และคงกลายเป็นเพียงผู้อาศัยคนหนึ่งในกาแลกซี ถ้าเธอไม่ถูกเบล ออร์กานา รับไปเลี้ยงดู เธอเป็นทั้งนักการเมือง นักสู้ และสายลับ ที่มีบุคลิกภาพที่มีพลังหนักแน่นและปัญญาเฉียบแหลม ซึ่งเป็นคุณสมบัติที่เธอมีมาตั้งแต่ยังเยาว์ เธอจึงเป็นผู้สนับสนุนกองกำลังกบฏที่แข็งแกร่ง เป็นสมาชิกวุฒิสภาที่อายุน้อยที่สุดในจักรวรรดิกาแลกติกด้วยอายุสิบแปดปีมาตรฐาน และเป็นสมาชิกราชวงศ์อัลเดอราน หลังจากที่ร่วมต่อสู้กับฝ่ายกบฏมาเป็นเวลายาวนาน เธอได้เป็น 1ใน สมาชิกวุฒิสภาแห่งสาธารณรัฐใหม่ ในปีที่ 5 หลังยุทธการยาวิน แต่ในอีก 
26ปีต่อมา เธอต้องถูกบังคับให้ลาออกจากตำแหน่งหลังจากที่มีการเผยเแพร่ข่าวทั่วกาแลคซี่ว่า ดาร์ธ เวเดอร์ ผู้โหดเหี้ยมคือพ่อของเธอ หลังจากที่เธอพ้นตำแหน่งสมาชิกวุฒิสภา และลูกชายของเธอเข้าสู่ด้านมืด เธอจึงแยกทางกับ ฮาน โซโล ผู้เป็นสามี และตั้งองค์กรฝ่ายต่อต้านขึ้น เพื่อต่อสู้กับฝ่ายปฐมภาคี โดยมีตำแหน่งเป็นนายพล เธอได้ออกคำสั่งให้ โพ ดาเมรอน ไปดาวแจ้คคูเพื่อแผนที่สำหรับหาตัว ลุค ผู้เป็นพี่ให้เจอ ,สั่งให้กองบินฝ่ายต่อต้าน ทำลายฐานทัพสตาร์คิวเลอร์ และให้เรย์หาตัว ลุคให้เจอ แต่สุดท้ายเธอก็ได้พบฮานอีกครั้ง และแสดงความรู้สึกที่แท้จริงว่าเธอยังคงรักเขาอยู่เช่นเดิม ก่อนจะสั่งให้สามีไปพาตัวลูกชายกลับมา โดยหารู้ไม่ว่านั่นคือครั้งสุดท้ายที่เธอจะได้พบฮาน
แม้จะถูกเลี้ยงดูมาในสิ่งแวดล้อมที่ทำให้เธอมีอภิสิทธิ์พิเศษบนดวงดาวที่กำจัดอาวุธออกจากวัฒนธรรมทั้งหมด แต่ด้วยความเป็นยุคมืดนั้นเองที่ทำให้เธอเข้ารับการฝึกฝนการต่อสู้ทั้งด้วยปืนแสงและมือเปล่า เลอาได้ใช้ความรู้ที่ได้จากการฝึกฝนนี้ในสงครามและความขัดแย้งที่สั่นสะเทือนกาแลกซีมานับครั้งไม่ถ้วนตลอดชีวิตของเธอ
จักรวาลเลเจนส์ (Star War Legend)

ในจักรวาลขยายเธอเป็นแม่ของลูกสามคน ได้แก่ไจนา, จาเซน และอนาคิน โซโล ในช่วงเริ่มต้นของสงครามสวอร์มเลอาได้กลายเป็นคุณย่าโดยไม่รู้ตัวเมื่ออัลลานา ลูกสาวของจาเซน ได้ถือกำเนิดขึ้น ส่วน
ด้วยสัมผัสแห่งพลังที่อยู่ในสายเลือด เลอาได้กลายเป็นอัศวินเจไดในนิกายเจไดใหม่ ได้รับการฝึกฝนเล็กน้อยจากพี่ชายของเธอ และหลังจากนั้นจึงได้รับการฝึกจากซาบา เซบาไทน์ ซึ่งประกาศว่าเธอเป็นอัศวินเจไดเต็มตัวในช่วงสิ้นสุดของสงครามสวอร์ม การฝึกฝนนี้ช่วยเธอได้มากในก้าวย่างที่ไม่มั่นคงของกาแลกซีบนขอบเหวของการล่มสลายลงไปสู่สงครามกลางเมืองครั้งใหม่ในการจลาจลคอเรลเลียนครั้งที่สอง แม้จะทำให้ข้อกล่าวหาของเธอซับซ้อนมากขึ้นก็ตาม
แหล่งข้อมูลอื่น

Princess Leia Organa Solo ใน Star Wars Databank
Leia Organa Solo ใน Wookieepedia: The Star Wars Wiki
ดองกิโฮเต้

สำหรับนวนิยาย ดูที่ ดอนกิโฆเต้ แห่งลามันช่า ขุนนางต่ำศักดิ์นักฝัน
| --- | --- |

สำนักงานใหญ่ดองกิโฮเต้ที่เมงูโระ
ประเภท: Public K.K. (TYO: 7532)
อุตสาหกรรม: การค้าปลีก
ก่อตั้ง: 5 กันยายน พ.ศ. 2523 (โตเกียว, ญี่ปุ่น)
สำนักงานใหญ่: เมงูโระ, ญี่ปุ่น
จำนวนที่ตั้ง: 322 ร้านค้า (เมษายน พ.ศ. 2562)
พื้นที่ให้บริการ: ญี่ปุ่น สิงคโปร์ ฮาวาย ไทย ฮ่องกง มาเก๊า ไต้หวัน มาเลเซีย
ผลิตภัณฑ์: เสื้อผ้า, อาหาร, อัญมณี, ของใช้ในบ้าน, เครื่องมือ, สินค้ากีฬาและอิเล็กทรอนิกส์
พนักงาน: 4,391
บริษัทแม่: แพน แปซิฟิค อินเตอร์เนชันแนล โฮลดิ้งส์
เว็บไซต์: donki.com (ญี่ปุ่น)
ดองกิโฮเต้ (ญี่ปุ่น: ドン・キホーテ; โรมาจิ: Don kihōte) เป็นร้านค้าขายของลดราคาจากประเทศญี่ปุ่น ก่อตั้งใน 5 กันยายน พ.ศ. 2523 (ค.ศ. 1980) มีสาขามากกว่า 160 แห่งทั่วประเทศญี่ปุ่นและต่างประเทศอีก 10 สาขา สิงคโปร์, ไทยและฮ่องกง ใช้ชื่อร้านว่า ดอง ดอง ดองกิ (อังกฤษ: Don Don Donki) ส่วน ฮาวาย ใช้ชื่อร้านเดิม
สาขาในประเทศญี่ปุ่น

ปัจจุบัน (พ.ศ. 2566) ร้านดองกิโฮเต้ในประเทศญี่ปุ่นมีจำนวนสาขาทั้งสิ้น 615 สาขา โดยแบ่งสาขาชื่อร้านออกเป็นชื่อ ดองกิโฮเต้ 248 สาขา MEGA ดองกิโฮเต้ 140 สาขา และในชื่ออื่น ๆ อีก 227 สาขา
ดองกิโฮเต้ในประเทศไทย

ดองกิในไทย เกิดการร่วมทุนเมื่อปี 2559 ระหว่าง บริษัท นิปปอน พาร์คกิ้ง ดีเวลลอปเมนท์ (ประเทศไทย) จำกัด ซึ่งเป็นผู้ให้บริการบริหารจัดการที่จอดรถจากประเทศญี่ปุ่น และ บริษัท ทีโอเอ เวนเจอร์ โฮลดิ้ง จำกัด ผู้ผลิตสีทาบ้าน TOA  จัดตั้ง บริษัท เจซีอี-ทีโอเอ จำกัด ขึ้นมาดูแลและบริหาร ศูนย์การค้าดองกิ มอลล์ ทองหล่อ ดองกิมีผู้ถือหุ้นคือ บริษัท แพน แปซิฟิค อินเตอร์เนชันแนล โฮลดิ้งส์ จำกัด บริษัทในกลุ่มดองกิโฮเต้ ถือหุ้น 49% ร่วมทุนกับ บริษัท ทีโอเอ เวนเจอร์ โฮลดิ้ง จำกัด  ผู้ผลิตและจำหน่ายสี ถือหุ้น 40% และ บริษัท พี พี ไอ จำกัด ถือหุ้น 11%  ซึ่งเป็นกลุ่มบริษัท นิปปอน พาร์คกิ้ง ดีเวลลอปเมนท์ จำกัด ผู้เชี่ยวชาญในการพัฒนาพื้นที่จอดรถที่ญี่ปุ่น   สาขาแรกตั้งอยู่ในศูนย์การค้า ดองกิ มอลล์ ทองหล่อ ถนนทองหล่อ เขตวัฒนา ที่ดิน 3 ไร่ เดิมเป็นที่ดินสำนักงาน TOAชื่อร้านว่า ดอง ดอง ดองกิ ชื่อเดียวกันจากประเทศสิงคโปร์ เป็นสาขาแรกในประเทศไทย และเป็นประเทศที่ 2 ในอาเซียนต่อจากประเทศสิงคโปร์ที่ได้เปิดสาขาแรกในปี พ.ศ. 2560
ปลายปี พ.ศ. 2562 บริษัท สหพัฒนาอินเตอร์โฮลดิ้ง จำกัด (มหาชน) เข้ามาร่วมถือหุ้น ทำให้สัดส่วนเปลี่ยนแปลงเป็น สหพัฒนาอินเตอร์โฮลดิ้ง ถือหุ้น 22%, บริษัท ทีโอเอ เวนเจอร์ โฮลดิ้ง จำกัด ถือหุ้นลงมาอยู่ที่ 18%, และ บริษัท พี พี ไอ จำกัด ที่เป็นบริษัทลูกของแพน แฟซิฟิคฯ ถือหุ้นในสัดส่วน 60%
ดองกิโฮเต้ในประเทศไทย > สาขาในประเทศไทย

| ชื่อสาขา | วันที่เริ่มเปิดดำเนินการ | เขต/อำเภอที่ตั้ง | จังหวัดที่ตั้ง | ตั้งอยู่ใน |
| --- | --- | --- | --- | --- |
| ทองหล่อ | 22 กุมภาพันธ์ พ.ศ. 2562 | เขตวัฒนา | กรุงเทพมหานคร | ดองกิ มอลล์ ทองหล่อ |
| ศรีนครินทร์ | 1 ตุลาคม พ.ศ. 2564 | เขตประเวศ | กรุงเทพมหานคร | ซีคอนสแควร์ ศรีนครินทร์ |
| ปทุมวัน | 21 ธันวาคม พ.ศ. 2564 | เขตปทุมวัน | กรุงเทพมหานคร | เอ็มบีเคเซ็นเตอร์ |
| บางแค | 20 มิถุนายน พ.ศ. 2565 | เขตภาษีเจริญ | กรุงเทพมหานคร | ซีคอนบางแค |
| ศรีราชา | 9 กันยายน พ.ศ. 2565 | อำเภอศรีราชา | ชลบุรี | เจ-พาร์ค ศรีราชา นิฮอน มูระ |
| สีลม | 23 มกราคม พ.ศ. 2566 | เขตบางรัก | กรุงเทพมหานคร | ธนิยะ พลาซา |
| คันนายาว | 20 ตุลาคม พ.ศ. 2566 | เขตคันนายาว | กรุงเทพมหานคร | แฟชั่นไอส์แลนด์ |
| บางกะปิ | 24 พฤศจิกายน  พ.ศ. 2566 | เขตบางกะปิ | กรุงเทพมหานคร | เอ็มไลฟ์สโตร์ บางกะปิ |
| บางใหญ่ | พ.ศ. 2568 | อำเภอบางใหญ่ | นนทบุรี | เซ็นทรัล เดอะสโตร์ แอท เซ็นทรัล เวสต์เกต |
ดองกิโฮเต้ในประเทศไทย > สาขาที่ปิดกิจการ

| ชื่อสาขา | วันที่เริ่มเปิดดำเนินการ | วันที่ปิดกิจการ | เขต/อำเภอที่ตั้ง | จังหวัดที่ตั้ง | ตั้งอยู่ใน | สถานะในปัจจุบัน |
| --- | --- | --- | --- | --- | --- | --- |
| ราชประสงค์ | 31 มีนาคม พ.ศ. 2563 | 4 กันยายน พ.ศ. 2565 | เขตปทุมวัน | กรุงเทพมหานคร | เดอะ มาร์เก็ต แบงค็อก | ย้ายสาขาไปยังดอง ดอง ดองกิ สาขาเอ็มบีเค เซ็นเตอร์ ส่วนที่ตั้งเดิม ปิดกิจการเนื่องจากขาดทุนประกอบกับเกิดสถานการณ์การระบาดของโควิด 19 ปัจจุบันปรับปรุงเป็น โรงแรม ม็อกซี่ แบงค็อก ราชประสงค์ |
แหล่งข้อมูลอื่น

| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
ดอง ดอง ดองกิ สาขาทองหล่อ
คางาริ ยูระ อัธฮา

| คางาริ ยูระ อัธฮา |
| --- | --- |
ตัวละครใน กันดั้มซี้ด, กันดั้มซี้ดเดสทินี
ปรากฏครั้งแรก: Mobile Suit Gundam SEED ตอนที่ 1
ให้เสียงโดย: ชินโด นาโอมิ (ญี่ปุ่น)   วาเนสซา มอร์ลีย์ (อังกฤษ, Ocean)   Cherami Leigh (อังกฤษ, NYAV)
ข้อมูลตัวละครในเรื่อง
ญาติ: อูซูมิ นาระ อัธฮา (พ่อบุญธรรม) คิระ ยามาโตะ (น้องชายฝาแฝด)
ประเภทGenetic: Natural
คางาริ ยูระ อัธฮา หรือ คางาริ ยูระ อัสฮา (ญี่ปุ่น: カガリ・ユラ・アスハ; โรมาจิ: Kagari Yura Asuha; ทับศัพท์: คางาริ ยูระ อาซูฮะ) เป็นตัวละครในอนิเมะเรื่องกันดั้มซี้ด และกันดั้มซี้ดเดสทินี เสียงภาษาญี่ปุ่นพากษ์เสียงโดย "ชินโด นาโอมิ" และเสียงในภาษาอังกฤษพากย์เสียงโดย "วาเนสซ่า มอร์เลย์"
ประวัติตามท้องเรื่อง > ภาคกันดั้มซี้ดเดสทินี่

หัวหน้าผู้แทน และ ผู้บัญาชาการสูงสุด ของประเทศเป็นกลาง ออร์บ หลังสงครามครั้งก่อน เธอได้เติบโตขึ้น และ รู้จักใช้เหตุผลในการยับยั้งชั่งใจตัวเองมากขึ้นด้วย
ข้อมูลส่วนตัว

เผ่าพันธุ์ : เนเชอรัล  *ในภาค Seed มีฉากที่ คางาริ ใช้ความสามารถ [SEED Mode] โดยมีการให้เหตุผลอย่างเป็นทางการว่า SEED Mode คือการวิวัฒนาการของมนุษยชาติ ดังนั้นการที่คางาริซึ่งเป็นเนเชอรัลสามารถใช้ความสามารถนี้ได้ จึงหมายความว่ามนุษย์ทุกคนสามารถวิวัฒนาการได้ ไม่จำเป็นต้องเป็นโคออร์ดิเนเตอร์
อายุ : 16 (ใน กันดั้มซี้ด) 18 (ใน กันดั้มซี้ดเดสทินี)
วันเกิด : Cosmic Era 18 พฤษภาคม 55
ยศ : Princess/เจ้าหญิงแห่งออร์บ (PHASE-15); Chief Representative/หัวหน้าผู้แทนแห่งออร์บ และ Supreme Commander/ผู้บัญาชาการสูงสุดแห่งออร์บ(กันดั้มซี้ดเดสทินี)
ครอบครัว : พ่อบุญธรรม อุสึมิ นาระ อัธฮา (Usumi Nara Athha); ลุงบุญธรรม (Representative Horuma); พ่อ ยูเรน ฮิบิกิ (Ulen Hibiki); แม่ วีอา ฮิบิกิ (Via Hibiki); น้องชายฝาแฝด คิระ ยามาโตะ,คิระ ฮิบิกิ (Kira Yamato, Kira Hibiki); น้องชายทางพันธุกรรม (ไม่แน่ชัด) (Canard Pars)
คนรัก : อัสรัน ซาล่า (กันดั้มซี้ด/เดสทินี)
ส่วนสูง : 162 ซม. (ใน กันดั้มซี้ด) 164 ซม. (ใน กันดั้มซี้ดเดสทินี)
น้ำหนัก : 48 กก. (ใน กันดั้มซี้ดเดสทินี)
โมบิลซูท/โมบิลอาร์เมอร์ : FX-550 Skygrasper, MBF-02 Strike Rouge , ORB-01 Oowashi Akatsuki
โพคาฮอนทัส (ตัวละคร)

| โพคาฮอนทัส |
| --- | --- |
ตัวละครใน โพคาฮอนทัส
โพคาฮอนทัสขณะที่เธอปรากฏตัวในภาพยนตร์ โพคาฮอนทัส (1995)
ปรากฏครั้งแรก: โพคาฮอนทัส (1995)
สร้างโดย:   คาร์ล บินเดอร์  ซูซานนาห์ แกรนต์  ฟิลิป ลาเซบนิค 
ให้เสียงโดย: ไอรีน เพดาร์ด  (พากษ์เสียง) จูดี คุห์น  (ขับร้อง)
เค้าโครงจาก: โพคาฮอนทัส
ข้อมูลตัวละครในเรื่อง
อาชีพ: หัวหน้าสูงสุดพาวฮาทัน ทูตประจำจักรวรรดิบริติช ผู้รักษาสันติภาพ คนปลูกข้าวโพด (อดีต)
สังกัด: เจ้าหญิงดิสนีย์
ครอบครัว: หัวหน้าพาวฮาทัน (พ่อ) โนโนมา วินานุสเก มาติสเก (แม่)
บ้านเกิด: เซนาคอมมาคาห์
สัญชาติ: สหพันธ์พาวฮาทัน อเมริกันพื้นเมือง
โพคาฮอนทัส (อังกฤษ: Pocahontas) เป็นตัวละครที่มีชื่อเดียวกับภาพยนตร์เรื่อง โพคาฮอนทัส ค.ศ. 1995 ของวอลต์ดิสนีย์พิกเชอส์ และเป็นตัวละครคนที่เจ็ดที่เพิ่มเติมจากแฟรนไชส์เจ้าหญิงดิสนีย์
เป็นตัวละครนี้ที่มีพื้นฐานมาจากบุคคลสำคัญในประวัติศาสตร์อย่างโพคาฮอนทัส (ค.ศ. 1596-1617) ทำให้เธอเป็นเจ้าหญิงดิสนีย์คนแรกที่สร้างจากบุคคลในประวัติศาสตร์ที่มีอยู่จริง ในฐานะลูกสาวของเซนาคอมมาคาห์ ซึ่งเป็นหัวหน้าคนสำคัญของชนพื้นเมืองอเมริกันในสหพันธ์พาวฮาทัน โพคาฮอนทัสจึงเป็นเจ้าหญิงดิสนีย์ชาวอเมริกันคนแรก
โพคาฮอนทัสพากย์เสียงโดยนักแสดงชาวอเมริกันพื้นเมือง ไอรีน เพดาร์ด ในภาพยนตร์ปี ค.ศ. 1995 ภาคต่อในปี ค.ศ. 1998 และสื่อที่เกี่ยวข้องทั้งหมด เพดาร์ดยังรับหน้าที่เป็นหนึ่งในแบบทางกายภาพของตัวละครอีกด้วย เสียงร้องของโพคาฮอนทัสขับร้องโดยนักร้องบรอดเวย์ จูดี คุห์น
รูปแบบ

โพคาฮอนทัสถูกระบุว่าเป็นตัวละครคตินิยมสิทธิสตรีที่ยืนหยัดต่อต้านมุมมองปิตาธิปไตยของพ่อของเธอ เธอปฏิเสธที่จะแต่งงานกับผู้ชายที่พ่อของเธอต้องการ เมแกน คอนดิส ผู้ช่วยศาสตราจารย์ด้านภาษาอังกฤษที่มหาวิทยาลัยแห่งรัฐสตีเฟน เอฟ. ออสติน กล่าวว่าเมื่อเทียบกับเจ้าหญิงดิสนีย์คนก่อน ๆ "โพคาฮอนทัสเป็นตัวละครที่แตกต่างออกไปมากอย่างแน่นอน ตรงที่เธอไม่ได้ถูกกำหนดโดยความสัมพันธ์แบบโรแมนติก เธอมีความกระตือรือร้นมากขึ้น นอกจากนี้ เธอยังเป็นหนึ่งในเจ้าหญิงคนแรก ๆ ที่มีบทบาทอย่างในการปกครองจริง ๆ" โซฟี กิลเบิร์ต จากดิแอตแลนติก ให้ความเห็นตัวละครนี้ว่า "ดิสนีย์ได้มอบนางเอกที่เป็นอิสระและกล้าหาญเป็นครั้งแรก ด้วยความรู้สึกที่แข็งแกร่งในตนเอง" กิลเบิร์ตตั้งข้อสังเกตว่าโพคาฮอนทัสไม่เหมือนกับสโนว์ไวต์หรือซินเดอเรลล่า โพคาฮอนทัสสามารถค้นพบความสุขนอกการแต่งงานได้ ลอเรน วิโน จากเอ็มทีวี ตั้งข้อสังเกตว่าโพคาฮอนทัสไม่ใช่สาวน้อยเดือดร้อน ในทางกลับกันเธอกลับช่วยชีวิตของสมิธมากกว่า
ในวันครบรอบยี่สิบปีของภาพยนตร์โพคาฮอนทัส แคโรไลน์ ซีเด จากดิเอวีคลับกล่าวว่าภาพยนตร์เรื่องนี้ "ยังคงเป็นเรื่องราวที่มีชื่อเสียงที่ดีที่สุดของชนพื้นเมืองอเมริกันในวัฒนธรรมป็อป" ทอม บรูก จากบีบีซีกล่าวว่าการแสดงภาพของตัวละครได้รับผลกระทบจาก "สิทธิของชนพื้นเมืองอเมริกันมีความเข้มแข็งมากขึ้นในช่วงสองทศวรรษนับจากกลางทศวรรษ 1970 โดยการออกกฎหมายคุ้มครองสิทธิและผลประโยชน์ของชนเผ่า"
การตอบรับ

ลอเรน วิโน จากเอ็มทีวีให้โพคาฮอนทัสเป็นเจ้าหญิงดิสนีย์ที่ดีที่สุด ปีเตอร์ สแต็ก จากซานฟรานซิสโกโครนิเคิลยกย่องความโรแมนติกระหว่างโพคาฮอนทัสและสมิธ โดยเขียนไว้ว่า "ความโดดเดี่ยวของคู่รักในภาพยนตร์เรื่องนี้ -- การพบกันอย่างลับ ๆ ริมลำธาร สายตาที่คาดไม่ถึงแต่น่าหลงใหลของพวกเขา จูบแรกของพวกเขา -- ไม่มีอะไรน่าหลงใหลเลย" โอเว่น กลีเบอร์แมน เอนเตอร์เทนเมนต์วีกลีระบุว่าตัวละครนี้และจอห์น สมิธเป็น " ทั่ว ๆ ไป" ปีเตอร์ ทราเวอร์ส จากโรลลิงสโตนขนานนามเธอว่า "โพคา-บอร์-มี" (Poca-bore-me; เป็นตัวละครที่น่าเบื่อสำหรับฉัน) และแสดงความสงสารต่อเธอว่า "ยุ่งมากกับการพยายามสอนจอห์นเกี่ยวกับการปกป้องจิตวิญญาณของบ้านเกิดตัวเอง จนเธอแทบไม่มีเวลาสำหรับความรักเลย"
แหล่งข้อมูลอื่น

Pocahontas at Disney Princess
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
โพคาฮอนทัสในเรื่องมิกกี้กับแผนที่มหัศจรรย์ ที่ดิสนีย์แลนด์ในปี 2014
กากูโตะ คาจิวาระ

| กากูโตะ คาจิวาระ |
| --- | --- |
梶原 岳人
เกิด:  (1994-11-28) 28 พฤศจิกายน ค.ศ. 1994 (30 ปี) จังหวัดโอซากะ ญี่ปุ่น
การศึกษา: Nihon University College of Art
อาชีพ: นักพากย์, นักร้อง
ปีปฏิบัติงาน: 2017–ปัจจุบัน
ตัวแทน: Haikyō
ผลงานเด่น: The Legend of Heroes: Trails into Reverie as Swin Abel Loop8: Summer of Gods as Nini Black Clover as Asta Fire Force as Shinra Kusakabe Komi Can't Communicate as Hitohito Tadano Honkai: Star Rail as Luka
ส่วนสูง: 178 เซนติเมตร (5 ฟุต 10 นิ้ว)
รางวัล: Best New Actor Award at the 14th Seiyu Awards
อาชีพทางดนตรี
แนวเพลง: เจป็อป, เพลงอนิเมะ
เครื่องดนตรี: เสียงร้อง
ช่วงปี: 2020–ปัจจุบัน
ค่ายเพลง: Avex Pictures
 นักดนตรี
เว็บไซต์: avex.jp/kajiwaragakuto/
กากูโตะ คาจิวาระ (ญี่ปุ่น: 梶原 岳人; โรมาจิ: Kajiwara Gakuto เกิด 28 พฤศจิกายน ค.ศ. 1994) เป็นนักพากย์และนักร้องชาวญี่ปุ่นจากจังหวัดโอซากะ อยู่ค่ายสมาคมผู้บริโภคนักแสดงโตเกียว